**Stjórnarfundur 15. apríl 2019.**

Mættir:

Gísli Garðarsson formaður, Kristín Dagbjartsdóttir, Sigurjón Guðbjörnsson, Jónína Haraldsdóttir, Sigurður V. Magnússon, Valgerður Guðmundsdóttir, Helga Baldursdóttir.

Fundur settur kl. 16.00

Guðlaug Birgisdóttir mætti einnig til að segja frá Landsþingi LEB en hún og Sigurjón mættu þar og var þeim þakkað kærlega fyrir. Eftir það vék Guðlaug af fundi.

Sigurjón sagði frá að Daníel Arason hefði haft samband vegna umsóknar um kórstjóra en hann vildi fá kr. 100.000.- pr. mánuð vegna þess þar sem hann væri í Rvk og þyrfti að fara á milli en inni í því væri innifalið nokkrar aukaferðir yfir veturinn vegna ýmiss tónleikahalds. Var samþykkt að ganga til samninga við hann.

Gísli ræddi um vorfagnaðinn og undirbúning hans.

Einnig var rætt stuttlega um að hafa opið hús á „Blómstrandi dögum“ og hvort hægt yrði að fá lánuð listaverk efir látna listamenn úr Hveragerði til að hafa til sýnis og var það samþykkt.

Ekki fleira tekið fyrir og fundi slitið kl. 17.05

Fundarritari

Jónína Haraldsd.